E E L N Õ U

NARVA LINNAVALITSUS
K O R R A L D U S


Narva			                    	 	                  	                   .12.2022.a nr _____ -k

Avaliku ürituse „Eesti Ööjooks – Narva Talv 2022“ loa taotluse rahuldamine


1. Asjaolud ja menetluse käik
MTÜ Rakvere Maraton esitas Narva Linnavalitsusele avaliku ürituse loa taotluse. MTÜ Rakvere Maraton kavandab läbi viia 17.12.2022 kell 20.00-22.30 avaliku ürituse „Eesti Ööjooks – Narva Talv 2022“. Ürituse raames toimub spordivõistlus. Üritusel osalejate eeldatav arv on 1000 inimest. Ürituse raames toimub liikluse ümberkorraldamine. Liikluse ümberkorraldamisega seotud kulud kannab ürituse korraldaja. Ühistranspordi ning eriteenistuste sõidukite liiklemise kord ei muutu.

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.


3.    Otsus
3.1. Rahuldada MTÜ Rakvere Maraton  taotlus avaliku ürituse „Eesti Ööjooks – Narva Talv 2022“ läbiviimseks.
3.2. Liikumisteekond on 4. Roheline tänav – Rakvere tänav – Kangelaste prospekt – Hariduse tänav – Rahvavälja tänav – Aleksandr Puškini tänav – Lavretsovi tänav – Rüütli tänav – Suur tänav – Kraavi tänav – Pimeaia tänav – Koidula tänav – Vestervalli tänav – Tuleviku tänav – Puškini tänav - Fama tänav – Tallinna maantee ,  Narva linn.
3.3. Avaliku ürituse korraldajaks on MTÜ Rakvere Maraton, äriregistri kood 80311257, Tähe 5, Rakvere 44314.
3.4. Alkohoolsete jookide müüki või pakkumist ei toimu.
3.5. Avalik üritus toimub 17.12.2022 kell 20.00 – 22.30.
3.6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 30.06.2022.a määrusega nr 18 „Narva linna heakorra eeskiri” kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

